माइनॉरिटी हिस्सेदारी रखने वाली सायरस मिस्त्री के परिवार की कंपनियों के भारी विरोध के बावजूद टाटा ग्रुप की होल्डिंग कंपनी टाटा संस के मेजॉरिटी शेयरहोल्डर्स ने गुरुवार को कंपनी की ऐनुअल जनरल मीटिंग (एजीएम) में इसे फिर से प्राइवेट लिमिटेड कंपनी बनाने के पक्ष में वोट डाला। शेयरधारकों ने टाटा संस के आर्टिकल्स ऑफ असोसिएशन (एओए) में बदलाव के पक्ष में भी मतदान किया। इससे कुछ कॉर्पोरेट गवर्नेंस रूल्स को मजबूत बनाया जा सकेगा। इनमें महिला डायरेक्टर की नियुक्ति, बोर्ड में डायरेक्टरों की संख्या बढ़ाना, एक तिहाई इंडिपेंडेंट डायरेक्टर और इंडिपेंडेंट डायरेक्टर के छुट्टी पर होने के दौरान ऑल्टरनेट डायरेक्टर की नियुक्ति जैसी बातें शामिल हैं।